Lais fra Korint

Lais fra Korint var en kjent hetære i antikkens Hellas. 

Lais var sannsynligvis født i Korint og levde på samme tid som Peloponneskrigen, rundt 450 f.Kr. Hun ble omtalt som sin tids vakreste kvinne,men ble også satt pris på for sin sjarme og som en interessant samtalepartner. I sine beste år forlangte hun den uhørte prisen av 10 000 drakmer.

Blant klientene var den olympiske mesteren Eubotas fra Kyrene og den hedonistiske filosofen Aristippos fra Kyrene, som er tilskrevet to skrifter som omhandler Lais. Hun skal også ha vært den kynistiske filosofen Diogenes fra Sinopes elskerinne. 

Gravsteinen til Lais' grav i Korint framstilte en vær som ble revet i stykker av en løvinne.

Lais fra Hykkara var en noe yngre hetære som omtrent samtidig bodde og arbeidet på samme sted, og antikkens forfattere forvekslet derfor ofte de to, eller bare omtalte dem som Lais, slik at det ikke er mulig å vite hvem av dem de omtaler.

 Referanser 

 Litteratur 
 Charles Peter Mason (1867): «Lais» i: Smith, William: Dictionary of Greek and Roman Biography and Mythology. Bind 2. s. 712.
 Volkmann, Hans (1969): «Lais» i: Der Kleine Pauly (KlP). Bind 3, Stuttgart, s. 457.

 Eksterne lenker 


Kategori:Greske kvinner fra oldtiden
Kategori:Greske hetærer
Kategori:Kurtisaner